**Ludas Községi Önkormányzat Képviselő-testületének 11/2018. (XII.3.) önkormányzati rendelete**

**az önkormányzat és az általa irányított költségvetési szerv 2018. évi költségvetéséről szóló 4/2018.(III.8.) önkormányzati rendeletének módosításáról**

Ludas Községi Önkormányzat Képviselő Testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1.§**

(1) Az önkormányzat 2018. évi költségvetéséről szóló 4/2018.(III.8.) önkormányzati rendelet (továbbiakban: R.) 2.§ (1) bekezdése a. és b. pontja helyébe a következő rendelkezés lép:

„(1) A Képviselő-testület a helyi önkormányzat és az általa irányított költségvetési szervek

1. bevételi főösszegét 183 595 106 Ft összegben
2. kiadási főösszegét  183 595 106 Ft összegben állapítja meg.”

(2) A R. 2.§ (2) bekezdés a. és b. pontja helyébe a következő rendelkezés lép:

„(2) A Képviselő-testület a helyi önkormányzat 2018. évi elemi költségvetésének

1. bevételi főösszegét 153 455 578 Ft összegben
2. kiadási főösszegét  153 455 578 Ft összegben állapítja meg.”

 (3) A R. 2.§ (4) bekezdés a. és b. pontja helyébe a következő rendelkezés lép:

„(3) A Képviselő-testület a Ludas Község Óvodája 2018. évi elemi költségvetésének

1. bevételi főösszegét 30 139 528 Ft összegben
2. kiadási főösszegét  30 139 528 Ft összegben állapítja meg.”

**2.§**

A R. 10.§ (1) bekezdésének helyébe a következő rendelkezés lép:

„(1) A helyi önkormányzat költségvetésében 2 695 495 Ft összegű tartalék szerepel, melyből kötelezettségekkel terhelt 2 000 000 Ft összeg, az általános tartalék 695 495 Ft összeg az évközi többletigények, felhalmozási kiadások, valamint az elmaradt bevételek pótlására fordítható szükség esetén.”

**3.§**

A R. 01 - 04. számú mellékletei, továbbá a 6., 8., 10., 11., számú mellékletek jelen rendelet 1. – 8. számú mellékletei szerint módosulnak.

**4.§**

Ez a rendelet 2018. december 5napján lép hatályba.

A rendelet mellékletei az Önkormányzat/Költségvetés, zárszámadás menüben találhatók.